Forslag til RÅDETS FORORDNING om fastsættelse for fangståret 2001 af orienteringspriserne for fiskerivarer som anført i bilag I og II og af EF-producentprisen for fiskerivarer som anført i bilag III til forordning (EF) nr. 104/2000

(forelagt af Kommissionen)

BEGRUNDELSE

I henhold til artikel 18 i forordning (EF) nr. 104/2000 om den fælles markedsordning for fiskerivarer og akvakulturprodukter skal der for hver af de varer, som figurerer i bilag I, og for hver af de varer eller varegrupper, der er anført i bilag II, fastsættes en orienteringspris på grundlag af gennemsnittet af noteringerne for en betydelig del af EF's produktion på de repræsentative engrosmarkeder eller i de repræsentative havne i de sidste tre fangstår forud for fangståret for denne prisfastsættelse.

Der tages endvidere hensyn til den forventede udvikling i produktion og efterspørgsel. Andre kriterier, der skal tages i betragtning, vedrører stabiliseringen af noteringerne på markedet, indkomststøtten til producenterne og forbrugerinteresserne.

Fra 1998 til 2000 bedrede gennemsnitspriserne på hvidfisk sig mærkbart i forhold til perioden 1997-99 med stigninger på mellem +6 % og +20 % med undtagelse af kulmule, rødfisk og rødspætte (-1 %), ising (- 8 %) og skrubbe (-11 %). I de seks første måneder af 2000 lå priserne på hvidfisk højere end i første halvår af 1999 undtagen for de samme arter. I betragtning af denne gunstige markedssituation foreslår Kommissionen at forhøje orienteringsprisen med 1% til 2% for de fleste arter hvidfisk med undtagelse af rødspætte, ising og skrubbe, arter, som der anbefales en mindre nedsættelse for. Der foreslås status quo for rødhaj, rødfisk og sej.

Med hensyn til pelagiske arter svingede gennemsnitspriserne i perioden 1998-2000 i forhold til 1997-1999 mellem -11% og +20%: prisen på sardiner og spanske makrel steg, mens situationen for sild, makrel, ansjoser og hvid tun forværredes, men i mindre omfang på kort sigt. Kommissionen foreslår derfor at nedsætte orienteringsprisen for disse arter med undtagelse af sardin (ingen foreslået ændring).

For de andre arter i bilag I foreslår Kommissionen en forhøjelse af orienteringsprisen for taskekrabber, hele jomfruhummere og dybhavsrejer, en bibeholdelse af den nuværende pris for hesterejer og en nedsættelse for afhovede jomfruhummere og blæksprutter.

På kort og mellemlang sigt faldt priserne på frosne produkter i bilag II som følge af udviklingen i priserne på verdensmarkedet. Kommissionen foreslår derfor for fangståret 2001 en nedsættelse af orienteringsprisen med -5% for blæksprutte (Illex) og med -1 % for blæksprutte(Rossia macrosoma), blæksprutte (Octopus-arter) og kulmule i filet.

Med hensyn til orienteringspriserne for blæksprutte (Ommastrephes sagittatus), hellefisk, hel kulmule og blankesten foreslås status quo.

I betragtning af stigningen i priserne på lang sigt bør orienteringsprisen på den anden side forhøjes med +1 % for blæksprutte (Loligo patagonica) og rejer (Parapenaeus og andre Penaeidae).

Da der er blevet tilføjet en ny art i bilag II til forordning (EF) nr. 104/2000, bør der fastsættes en ny orienteringspris for sværdfisk.

Endvidere skal der i henhold til artikel 26 i Rådets forordning (EF) nr. 104/2000 for tun, som er bestemt til konservesindustrien, fastsættes en EF-producentpris for en vare med veldefinerede handelsegenskaber på grundlag af gennemsnittet af noteringerne for en betydelig del af EF's produktion på engrosmarkederne eller i havnene i løbet af de sidste tre fangstår forud for fangståret for EF-producentprisens fastsættelse.

EF's gennemsnitspris faldt betydeligt mellem 1998 og de seks første måneder af 2000.

Da EF-producentprisen på samme tid ligger tæt på den gennemsnitlige markedspris, foreslår Kommissionen en nedsættelse af EF-producentprisen for tun på 5 % for fangstsæsonen 2001.

Forslag til RÅDETS FORORDNING om fastsættelse for fangståret 2001 af orienteringspriserne for fiskerivarer som anført i bilag I og II og af EF-producentprisen for fiskerivarer som anført i bilag III til forordning (EF) nr. 104/2000

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter [1], særlig artikel 18, stk. 3, og artikel 26. stk. 3, og

[1] EFT L 17 af 21.1.2000, s. 22.

under henvisning til forslag fra Kommissionen, og

ud fra følgende betragtninger:

(1) I artikel 18, stk. 1, i forordning (EF) nr. 104/2000 er det fastsat, at der for hvert fangstår fastsættes en orienteringspris for hver af de varer og varegrupper, der er anført i bilag I og II til nævnte forordning.

(2) På grundlag af de nuværende data om priserne for de pågældende produkter og kriterierne som nævnt i artikel 18, stk. 2, i samme forordning bør disse priser forhøjes, opretholdes eller nedsættes efter art for fangståret 2001.

(3) I artikel 26, stk. 1, i forordning (EF) nr. 104/2000 er det fastsat, at der fastsættes en EF-producentpris for hver af de i bilag III til nævnte forordning omhandlede varer.

(4) I Kommissionens forordning (EØF) nr. 3510/82 [2] er der fastsat tilpasningskoefficienter for de forskellige arter af tunfisk. Det er derfor ikke nødvendigt at fastsætte EF-producentpriser for alle de arter tunfisk, der er anført i bilag III til forordning (EF) nr. 104/2000, men kun for gulfinnet tun (Thunnus albacares).

[2] EF L 368 af 28.12.1982, s. 27. Forordning senest ændret ved forordning (EØF) nr. 3899/92 (EFT L 392 af 31.12.1992, s. 24).

(5) På grundlag af de kriterier, der er opstillet i artikel 18, stk. 2, første og andet led, og i artikel 26, stk. 1, i forordning (EF) nr. 104/2000, bør prisen nedsættes for fangstsåret 2001 -

UDSTEDT FØLGENDE FORORDNING:

Artikel 1

Orienteringspriserne for fangståret fra den 1. januar til den 31. december 2001 for de varer, der er anført i bilag I og II til forordning (EF) nr. 104/2000, og de handelspræsentationer eller handelskategorier, de vedrører, fastsættes som angivet i bilaget til nærværende forordning.

Artikel 2

EF-producentprisen for fangstsåret fra 1. januar til 31 december 2001 for gulfinnet tun (Thunnus albacares) fastsættes således:

(EUR/t)

>TABLE POSITION>

Artikel 3

Denne forordning træder i kraft den 1 januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den ....

På Rådets vegne

Formand

Bilag:

>TABLE POSITION>

>TABLE POSITION>